ننګرهار: د ننګرهار ولایت په اچین ولسوالۍ کې (۱۰۰۰) بیوزلو کورنیو ته د افغانی سرې میاشتې ټولنې له لورې خوراکۍ توکی وویشل شوه. نن پنجشنبه د روان ۱۴۴۴ سپوږمیز کال د رجب دمیاشتې په ۱۱مه، چې د ۱۴۰۱ هجری شمسی کال د دلوې دمیاشتې له ۱۳ مې نیټې سره سمون خوری . د افغانی سرې میاشتې ټولنې له لورې د ننګرهار ولایت په اچین ولسوالۍ کې (۱۰۰۰) اړمنو کورنیو ته چې سروې یې مخکې تر سره شوې وه ، د خوراکی توکو مرسته د ملک سلمان خیریه بنسټ او (OIC) نمایندګانو په موجودیت کې د افغانی سرې میاشتې ټولنې د ننګرهار نمایندګۍ رئیس میا نجم الدین (هلال)، د سرې میاشتې کارمندانو او رضاکارانو له لورې او د رسنیو په حضور کی وویشله.‏ یاده مرسته چې د سعودی عربستان د ملک سلمان خیریه بنسټ ، (OIC) اسلامی همکاریو سازمان له لورې چمتو شوې وه، هرې کورنۍ ته (۶) قلمه خوراکی توکې لکه ۱_ ۴۰ کیلو وړه، ۲_ ۵ کیلو وریژې، ۳_ ۵ لیتره غوړی، ۴_ ۵ کیلو لوبیا، ۵_ ۵ کیلو بوره ۶ _ او ۲ کیلو خرما شامل وه وویشل شوه.